നിപ വൈറസ് വ്യാജപ്രചരണം നടത്തുന്നവര്ക്കെതിരെ കര്ശന നടപടി നിയന്ത്രണങ്ങള് കടുപ്പിക്കാനും തീരുമാനം കോഴിക്കോട്: സംസ്ഥാനത്ത് നിപ വൈറസ് വീണ്ടും സ്ഥിരീകരിച്ച സാഹചര്യത്തില് പ്രതിരോധ നടപടികള് ഊര്ജിതപ്പെടുത്താന് തീരുമാനമായി. പാഴൂര് പ്രദേശത്തോട് ചേര്ന്നുള്ള മൂന്ന് കിലോമീറ്റര് ചുറ്റളവില് കര്ശന നിയന്ത്രണങ്ങള് ഏര്പ്പെടുത്തും. പ്രദേശത്തുള്ളവരെ പുറത്തേക്ക് പോകുന്നതിനോ, ഇതര ഭാഗങ്ങളില് നിന്ന് ആളുകളെ ഈ ഭാഗത്തേക്ക് പ്രവേശിക്കുന്നതിനോ അനുവദിക്കില്ല.നിത്യോപയോഗ സാധനങ്ങളുടെ കടകള് രാവിലെ 7 മുതല് ഉച്ചക്ക് 2 മണിവരെ പ്രവര്ത്തിക്കും. വീടുകളില് കഴിയുന്നവര്ക്ക് അത്യാവശ്യ സാധനങ്ങള് ആര്.ആര്.ടിമാര് മുഖേന ലഭ്യമാക്കും. നിത്യോപയോഗ സാധനങ്ങള് കടകളില് എത്തിച്ചു കൊടുക്കുന്നതിനുള്ള വാഹനങ്ങള്ക്ക് മാത്രമേ അനുമതി നല്കുകയുള്ളൂ. അതേസമയം, വൈറസ് ബാധയെ സംബന്ധിച്ച് സാമൂഹ്യ മാധ്യമങ്ങളില് അടക്കം വ്യാജപ്രചരണം നടത്തുന്നവര്ക്കെതിരെ കര്ശന നടപടി സ്വീകരിക്കാനും തീരുമാനമായി. ലോകം മുഴുവന് കോവിഡ് ഭീഷണിയില് കഴിയുന്ന ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ടൈംസ്കേരള അഭ്യര്ത്ഥിക്കുന്നു. ഇതൊരു യുദ്ധമാണെന്നും വിജയം മാത്രമാണ് നമ്മുടെ ലക്ഷ്യമെന്നതും മറക്കാതിരിക്കുക,